Sonic Mania

Sonic Mania − šonan slenkantis platformer žanro kompiuterinis žaidimas, sukurtas „Headcannon“ ir išleistas „Sega“, skirtas Microsoft Windows, PlayStation 4, Xbox One ir Nintendo Switch platformoms. „Sonic Mania“ buvo anonsuotas paminėti žaidimų serijos „Sonic the Hedgehog“ 25-tąjį gimtadienį ir išleistas 2017 m. rugpjūčio 15 d. Žaidimas paremtas originaliais „Sonic“ žaidimais, skirtais Sega Genesis ir yra sudarytas iš atnaujintų senų ir naujų lygių.

Žaidimas sukurtas naudojant Retro Engine žaidimų variklį, kuris skirtas dviejų dimensijų žaidimams ir buvo panaudotas mobilioms žaidimų „Sonic CD“, „Sonic the Hedgehog“ ir „Sonic the Hedgehog 2“ versijoms.

 Žaidimo eiga 

„Sonic Mania“ žaidime žaidėjas gali valdyti vieną iš 3 veikėjų, iš kurių kiekvienas turi skirtingus gebėjimus.
Žaidimą sudaro 12 lygių: 8 atnaujinti seni ir 4 visiškai nauji. Kiekvienas lygis padalintas į 2 dalis, kurių pabaigoje žaidėjas susikauna su bosu.
Kai kurie iš lygių, esančių „Sonic Mania“, yra paremti nepanaudotais ir prototipiniais praeitų šios žaidimų serijos dalių lygiais.

Žaidėjas gali rinkti auksinius žiedus, kurie atlieka gyvybių funkciją; žaidėjai išgyvena priešus ar aplinkos grėsmes, kol jie turi bent vieną žiedą. Lygiuose išmėtyti televizorių ekranai, kuriuos sudaužius gaunami papildomi žiedai arba įgaunamos specialios galios, kaip nemirtingumas ar dvigubas šuolis.

Kaip ir ankstesniuose žaidimuose, kiekviename lygyje paslėpti milžiniški žiedai, kurie nuvedą žaidėjus į 3D specialiuosius lygius. Norint pereiti šiuos lygius, žaidėjams reikia vengti kliūčių ir pagauti NSO, nešantį chaoso smaragdą. Surinkę visus 7 chaoso smaragdus žaidėjai gali pasiekti tikrąją žaidimo pabaigą.

 Įvertinimas 

Žaidimas daugelio teigiamai įvertintas dėl gero lygių dizaino ir muzikos panašumo į pirmąsias „Sonic“ dalis; daug kas šį žaidimą prilygino „Sonic“ serijos sugrįžimui į formą po prastai vertinamų žaidimų, išleistų po 1994 metų.

Pasak apžvalgų surinkimo svetainės Metacritic, „Sonic Mania“ apžvalgos buvo dažniausiai palankios. Daug žaidimų kritikų apibūdino šį žaidimą kaip vieną iš geriausių 2D žanre.
Svetainė EGM apibūdino „Sonic Mania“ „gryniausiu ir linksmiausiu“ serijos žaidimu ir išreiškė optimizmą serijos ateičiai. Pasak IGN, „Sonic Mania“ yra „klasikinis“ žaidimas, kurio šios serijos fanai laukė nuo devyniasdešimtųjų, bet taip pat rekomendavo žaidimą ir serijos naujokams. Nintendo World Report pavadino šį žaidimą „būtinu pirkiniu“ senų „Sonic“ serijos žaidimų gerbėjams.

 Publikacija Įvertinimas Destructiod 8/10 EGM 9/10 Game Informer 8,5/10 Game Revolution  Gamespot 9/10 IGN 8,7/10 Polygon 7/10 PC Gamer 82/100 Nintendo LIfe  VideoGamer.com 7/10 Nintendo World Report 9/10

 Šaltiniai 

Kategorija:2017 kompiuteriniai žaidimai
Kategorija:Veiksmo žaidimai